LATVIJAS REPUBLIKAS MINISTRU KABINETS

2020. gada Noteikumi Nr.

Rīgā (prot. Nr. )

**Grozījumi Ministru kabineta 2018. gada 11. decembra noteikumos Nr. 793 “Studiju virzienu atvēršanas un akreditācijas noteikumi”**

Izdoti saskaņā ar [Augstskolu likuma](https://likumi.lv/ta/id/37967-augstskolu-likums)  
[55.3 panta](https://likumi.lv/ta/id/37967-augstskolu-likums#p55.3) piekto, septīto un divpadsmito daļu

Izdarīt Ministru kabineta 2018. gada 11. decembra noteikumos Nr. 793 “Studiju virzienu atvēršanas un akreditācijas noteikumi” (Latvijas Vēstnesis, 2018, 252. nr.) šādus grozījumus:

1. Izteikt 2.3. apakšpunkta ievaddaļu šādā redakcijā:

„2.3. lemj par augstskolas vai koledžas veikto izmaiņu pieļaujamību studiju virzienā, pēc tam kad augstskola vai koledža, ja tā vēlas veikt izmaiņas studiju virzienā, ir iesniegusi attiecīgu iesniegumu ar lūgumu apstiprināt izmaiņas studiju virzienā. Akadēmiskās informācijas centrs informē profesionālās kvalifikācijas atzīšanas koordinatoru, ja izmaiņu rezultātā kādā no studiju virzienā iekļautajām studiju programmām paredzēts piešķirt reglamentētas profesijas kvalifikāciju vai izmaiņas skar studiju programmu, kurā jau piešķir reglamentētas profesijas kvalifikāciju. Akadēmiskās informācijas centrs apstiprina vienu ekspertu šajā apakšpunktā minēto izmaiņu novērtēšanai. Šajā apakšpunktā minētās izmaiņas studiju virzienā ir šādas:”.

2. Svītrot 14. punkta otro un trešo teikumu.

3. Svītrot 18. punkta pirmajā teikumā vārdus „sešu mēnešu laikā”.

4. Izteikt 26.punktu šādā redakcijā:

„26. Iesniegumu atstāj bez virzības, par to informējot iesniedzēju un norādot termiņu trūkumu novēršanai iesniedzējam vai norādot termiņu atkārtotai informācijas sniegšanai iestādēm vai organizācijām, šādos gadījumos:

26.1. nav iesniegta visa informācija, kas pieprasīta saskaņā ar šo noteikumu [25. un 27. punktu](https://likumi.lv/ta/id/303956#p25);

26.2. dokumenti nav noformēti atbilstoši normatīvajos aktos noteiktajām dokumentu noformēšanas prasībām.”

5. Papildināt V nodaļu ar 26.1 punktu šādā redakcijā:

“26.1 ja Centra norādītajā termiņā nav novērsti šo noteikumu 26.punktā konstatētie trūkumi, iesniegumu atstāj bez izskatīšanas.”

6. Papildināt V nodaļu ar 26.2 punktu šādā redakcijā:

“26.2 Centra norādījums trūkumu novēršanai vai atkārtotas informācijas sniegšanai aptur iesnieguma izskatīšanas termiņa tecējumu. Iesnieguma izskatīšanas termiņš turpinās ar dienu, kad ir novērsti visi trūkumi iesnieguma izskatīšanai.”

Ministru prezidents A. K. Kariņš

Izglītības un zinātnes ministre I. Šuplinska

Iesniedzējs:

Izglītības un zinātnes ministre I. Šuplinska

Vizē:

Valsts sekretāre L. Lejiņa